CELEX: 62008TN0365
Language: et
Date: 2008-08-28 00:00:00
Title: Kohtuasi T-365/08: 28. augustil 2008 esitatud hagi — Hidalgo versus Siseturu Ühtlustamise Amet — Bodegas Hidalgo — La Gitana (HIDALGO)

25.10.2008   
            
            
               ET
            
            
               Euroopa Liidu Teataja
            
            
               C 272/48
            
         28. augustil 2008 esitatud hagi — Hidalgo versus Siseturu Ühtlustamise Amet — Bodegas Hidalgo — La Gitana (HIDALGO)
   (Kohtuasi T-365/08)
   (2008/C 272/93)
   Hagiavaldus esitati hispaania keeles.
   Pooled
   
      Hageja: Emilio Hidalgo, SA (Jerez de la Frontera, Hispaania) (esindaja: advokaat M. Esteve Sanz)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Bodegas Hidalgo — La Gitana, SA (Sanlucar de Barrameda, Cádiz, Hispaania)
   Hageja nõuded
   Hageja palub Esimese Astme Kohtul:
   
               —
            
            
               Tühistada Siseturu Ühtlustamise Ameti neljanda apellatsioonikoja 11. juuni 2008. aasta otsus asjas R 1329/2007-4, mis on hagejale teatavaks tehtud 18. juunil 2008;
            
         
               —
            
            
               mõista Esimese Astme Kohtu kulud ja apellatsioonikoja menetluse kulud välja kostjalt ja vajaduse korral menetlusse astujalt.
            
         Väited ja peamised argumendid
   
      Ühenduse kaubamärgi taotleja: Hageja.
   
      Asjaomane ühenduse kaubamärk: Sõnamärk „HIDALGO” (registreerimistaotlus nr 4 032 108) kaupadele klassis 33 „alkoholjoogid (v.a õlu)”.
   
      Vastulause aluseks oleva kaubamärgi või tähise omanik: Bodegas Hidalgo — La Gitana S.A.
   
      Vastulause aluseks olev kaubamärk või tähis: Hispaania sõnamärk „HIDALGO” kaupadele klassis 33 („Veinid üldiselt ja eriti need, mis kuuluvad DO Jerez'e ja DO Manzanilla hulka”).
   
      Vastulausete osakonna otsus: Rahuldada vastulause ja lükata registreerimistaotlus tagasi.
   
      Apellatsioonikoja otsus: Jätta kaebus rahuldamata.
   
      Väited: Määruse (EÜ) nr 40/94 ühenduse kaubamärgi kohta artikli 73 ja artikli 61 lõike 2 ning hageja kaitseõiguste rikkumine seeläbi, et vaidlustatud otsus tugines dokumendile, mille suhtes hageja ei saanud seisukohta võtta.
   Hageja väidab samuti, et on eiratud:
   
               —
            
            
               määruse nr 40/94 artikli 8 lõike 1 punkti a seeläbi, et vaidlustatud otsuses leitakse, et veinid on identsed muude klassi 33 kuuluvate alkoholjookidega, mis ei ole veinid;
            
         
               —
            
            
               direktiivi EÜ/89/104 kaubamärke käsitlevate liikmesriikide õigusaktide ühtlustamise kohta artikli 4 lõiget 1 ja artikli 5 lõiget 1 ning siseriiklike ja ühenduse kaubamärkide kooseksisteerimise ja võrdväärsuse põhimõtet.